
BIROUL  PERMANENT

AL

CAMEREI  DEPUTAŢILOR

Vă înaintăm alăturat, raportul asupra proiectului de Lege pentru participarea României la majorarea asimetrică de capital a Băncii Europene de Investiții în conformitate cu Decizia (UE) 2019/1255 a Consiliului din 18 iulie 2019 de modificare a Protocolului nr.5 privind Statutul Băncii Europene de Investiții, trimis cu adresa nr. PLx.679/2020 din 26 ianuarie 2021, Camera Deputaților fiind Cameră decizională. 
În raport cu obiectul și conținutul său, proiectul de Lege face parte din categoria legilor ordinare.
PREŞEDINTE,

Bogdan – Iulian HUŢUCĂ

[image: image2.jpg]



	Comisia pentru Buget,

Finanțe și Bănci
	
	București, 04.03.2021 

Nr. 4c-2/37
PLx 679/2020


RAPORT
asupra proiectului de Lege pentru participarea României la majorarea asimetrică de capital a Băncii Europene de Investiții în conformitate cu 
Decizia (UE) 2019/1255 a Consiliului din 18 iulie 2019 de modificare a Protocolului, nr.5 privind Statutul Băncii Europene de Investiții
În conformitate cu prevederile art. 94 și 115 din Regulamentul Camerei Deputaților, republicat cu modificările şi completările ulterioare, Comisia pentru buget, finanțe și bănci a fost sesizată, prin adresa nr. PLx.679/2020 din 26 ianuarie 2021, spre dezbatere în fond, în procedură de urgenţă, cu proiectul de Lege pentru participarea României la majorarea asimetrică de capital a Băncii Europene de Investiții în conformitate cu Decizia (UE) 2019/1255 a Consiliului din 18 iulie 2019 de modificare a Protocolului, nr.5 privind Statutul Băncii Europene de Investiții.
Potrivit prevederilor art.75 din Constituţia României, republicată şi ale art.91 din Regulamentul Camerei Deputaţilor, republicat, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din data de 28 decembrie 2020.

La dezbaterea proiectului de Lege s-a avut în vedere avizul favorabil al Consiliului Legislativ.
Proiectul de Lege supus dezbaterii are ca obiect de reglementare aprobarea participării României la majorarea asimetrică de capital a Băncii Europene de Investiții, ca urmare a ieșirii Regatului Unit din Uniunea Europeană, ceea ce a însemnat pentru Banca Europeană de Investiții o pierdere de capital subscris. Lipsa măsurilor de readucere a nivelului capitalurilor cel puțin la valoarea de astăzi ar afecta valoarea operațiunilor pe care Banca poate să le deruleze și ar deteriora indicatorii financiari care se iau în calcul la stabilirea ratingului.

În conformitate cu prevederile art. 61 din Regulamentul Camerei Deputaților, republicat, membrii Comisiei pentru buget, finanţe şi bănci au examinat proiectul de Lege menționat mai sus, în ședința cu prezenţă atât fizică cât şi online  din data de 04 martie 2021.    

La lucrările Comisiei, deputaţii și-au înregistrat prezența conform listei de prezenţă .
La dezbaterea proiectului de Lege au participat, în calitate de invitaţi: domnul Lucian Heiuş, secretar de stat în Ministerul Finanţelor Publice şi doamna Boni Cucu, director general.
În urma examinării proiectului de Lege, deputații prezenți la lucrări au hotărât, cu majoritate de voturi, să propună plenului Camerei Deputaţilor un raport de respingere a proiectului de Lege pentru participarea României la majorarea asimetrică de capital a Băncii Europene de Investiții în conformitate cu Decizia (UE) 2019/1255 a Consiliului din 18 iulie 2019 de modificare a Protocolului, nr.5 privind Statutul Băncii Europene de Investiții, deoarece în şedinţa din 4 martie 2021, comisia a hotărât să propună plenului Camerei Deputaţilor un raport de adoptare a proiectului  de Lege pentru aprobarea Ordonanţei de urgenţã a Guvernului nr.213/2020 privind participarea României la majorarea asimetrică de capital a Băncii Europene de Investiţii în conformitate cu Decizia (UE) 2019/1.255 a Consiliului din 18 iulie 2019 de modificare a Protocolului nr.5 privind Statutul Băncii Europene de Investiţii( PLx 91/2021). În consecinţă, prezentul proiect de Lege a rămas fără obiect.
 În raport cu obiectul și conținutul său, proiectul de Lege face parte din categoria legilor ordinare.

Şef serviciu,
Giorgiana Ene

Expert parlamentar,

